CELEX: 31985D0030
Language: el
Date: 1984-12-05 00:00:00
Title: 85/30/ΕΟΚ: Απόφαση της Επιτροπής της 5ης Δεκεμβρίου 1984 για την εφαρμογή της μεταρρύθμισης των γεωργικών διαρθρώσεων στη Δανία, σύμφωνα με την οδηγία 72/159/ΕΟΚ του Συμβουλίου (Το κείμενο στη δανική γλώσσα είναι το μόνο αυθεντικό)

Avis juridique important

|

31985D0030

85/30/ΕΟΚ: Απόφαση της Επιτροπής της 5ης Δεκεμβρίου 1984 για την εφαρμογή της μεταρρύθμισης των γεωργικών διαρθρώσεων στη Δανία, σύμφωνα με την οδηγία 72/159/ΕΟΚ του Συμβουλίου (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 013 της 16/01/1985 σ. 0029 - 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Δεκεμβρίου 1984  για την εφαρμογή της μεταρρύθμισης των γεωργικών διαρθρώσεων στη Δανία, σύμφωνα με την οδηγία 72/159/ΕΟΚ του Συμβουλίου  (Το κείμενο στη δανική γλώσσα είναι το μόνο αυθεντικό)  (85/30/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 σχετικά με τον εκσυγχρονισμό των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/513/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η κυβέρνηση της Δανίας ανακοίνωσε, στις 6 Αυγούστου 1984, σύμφωνα με το άρθρο 17 παράγραφος 4 της οδηγίας 72/159/ΕΟΚ, το διάταγμα αριθ. 198 του Υπουργείου Γεωργίας της 11ης Μαΐου 1984 που τροποποιεί το διάταγμα σχετικά με την ενθάρρυνση του εκσυγχρονισμού των γεωργικών εκμεταλλεύσεων·  ότι, δυνάμει του άρθρου 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει εάν, λαμβανομένης υπόψη της προαναφερόμενης ανακοίνωσης, οι διατάξεις που εφαρμόζονται σήμερα στη Δανία και αφορούν την εφαρμογή της οδηγίας 72/159/ΕΟΚ εξακολουθούν να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ·  ότι το εν λόγω διάταγμα ανταποκρίνεται στους όρους της οδηγίας 72/159/ΕΟΚ·  ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων, σχετικά με τα δημοσιονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στη Δανία και αφορούν την εφαρμογή της οδηγίας 72/159/ΕΟΚ εξακολουθούν, λαμβανομένου υπόψη του διατάγματος αριθ. 198 του Υπουργείου Γεωργίας της 11ης Μαΐου 1984, το οποίο ανακοινώθηκε από την κυβέρνηση της Δανίας στις 6 Αυγούστου 1984, να πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο Βασίλειο της Δανίας.  Βρυξέλλες, 5 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 285 της 30. 10. 1984, σ. 13.